Madhuku: Ngizalwela Umbuso Wentando Kazulu
UMadhuku ngomunye wabangamatshumi amabili lantathu abakhankasela ukuthola usekelo ekuncintiseni esikhundleni sokudinga umongameli welizwe kukhetho lwalonyaka.
HARARE — Omunye wabancintisa esikhundleni sokudinga ukuba ngumongameli welizwe, uMnu. Lovemore Madhuku webandla le National Constitutional Assembly- NCA uthi uzalwela umbuso okhululekileyo aphinde aguqule isisekelo sombuso esikhona kulungiswe esitsha phakathi kweminyaka emihlanu yakuqala esesikhundleni anganqoba. UMadhuku ngomunye wabangamatshumi amabili lantathu abakhankasela ukuthola isikhundla sikamongameli welizwe kukhetho lwalonyaka. Uthi inkinga enkulu esilayo yisisekelo sombuso esingaqinanga okwenza ilizwe libuswe ngendlela engaisiyo: U Madhuku wathutshullwa yingwe mhlaka 20 Ntulikazi ngomnyaka ka 1965 ngabazali abangabantu makhaza eChipinge esabelweni seManicaland, waquba izifundo zomthetho ekolitshini le University ye Zimbabwe, wazokuya eCambridge le Oxford eNgilande wathola isicoco seDoctorate ngomnyaka ka 1999. Umnumzana Ruramai Musiiwa odabuka eManicaland uthi lokhu kwenza ebelethemba lokuthi u Madhuku angenelisa sibili ukuba ngumongameli: U Maduku wakhokhela umkhankaso wokuphikisa isisekelo sombuso esasifunwa nguhulumende we Zanu pf ngomnyaka ka 2000 okwenza ukuba uhulumende anqotshwe kukhetho lwe Referendum kulolodaba. Umnumzana David Mukanda ovela kusabelo u Madhuku avela kiso uthi umazi njengomuntu olesineke: Lokhu kugcizelelwa nguNkosikazi Darliny Chiindi othi ulolwazi ngendlela u Madhuku aphila ngayo njengomuntu makhaza nje: U Madhuku uthethe njalo ulabantwana abahlanu. Ulikholwa lekrestu ekhonza ensontweni eye United Church of Christ lapho ake wakhokhela kuhlandla labatsha waphinda waba ngumgcinisihlalo we Synoid yalelobandla. Uthi njengekholwa ubona kufanele ukuba ephathise abaswelayo: Abasola u Madhuku bathi selesikhathi eside ekhokhela I NCA osokumele atshiyele abanye kanti njalo abanye besithi ukhokhela ngendlela ecacileyo njalo befuna ulwazi alalo. U Madhuku wahlukuluzwa kanengi nengi ebotshwelwa ezombusazwe phansi kombuso kMnu Robert Mugabe. Uthi kasoke ekohlwe ilanga ahlaselwa ngamapolisa ngomnyaka ka 2007 bamephula isandla. Wanikezwa isihlalo sokuba yisikwicanfundo esigcweleyo ekolitshini le University of Zimbabwe ngomnyaka ka 2011 lapho aqubekela phambili khona efundisa ezomthetho.